# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Dyfarniad cyflog 2023-24 i feddygon iau, meddygon SAS a meddygon ymgynghorol i atal yr anghydfod ynglŷn â chyflogau**  |
| **DYDDIAD**  | **28 Mehefin 2024** |
| **GAN** | **Y Prif Weinidog, Vaughan Gething ASEluned Morgan AS, Ysgrifennydd y Cabinet dros Iechyd a Gofal Cymdeithasol** |

Yn dilyn ein datganiad ysgrifenedig ar 7 Mehefin, rydym yn falch o gadarnhau bod y cynigion cyflog a wnaethom i feddygon ymgynghorol, meddygon SAS a meddygon iau i ddod â'r streiciau i ben a setlo'r anghydfod cyflog yn 2023-24, wedi cael eu derbyn.

**Pleidleisiodd pob un o dair cangen ymarfer y BMA o blaid derbyn y cynigion cyflog priodol, a hynny gyda mwyafrif llethol.**

Byddwn nawr yn dechrau'r broses o weithredu'r dyfarniad cyflog, fel bod meddygon a deintyddion sydd wedi’u cyflogi yn y GIG yn cael y taliadau cyn gynted ag y bo'n ymarferol.

Hoffem ddiolch i aelodau timau negodi'r BMA a Chyflogwyr GIG Cymru am natur adeiladol y trafodaethau. Bydd gweithredu'r cynigion hyn yn dod â'r anghydfod a'r gweithredu diwydiannol hwn i ben, sy'n golygu y bydd meddygon yn dychwelyd i'r gwaith yng Nghymru er budd y cyhoedd a gwasanaethau'r GIG.

Mae Llywodraeth Cymru wedi ymrwymo'n llawn i weithio mewn partneriaeth gymdeithasol i sicrhau gwell bywydau gwaith i holl staff y GIG a gwell gwasanaethau cyhoeddus i bobl yng Nghymru.